Kurt Hans Kentmann

Kurt Hans Kentmann (5. august 1893 Kullamaa – 18. jaanuar 1976 Sulz am Neckar) oli Eesti vaimulik.

Lõpetas aastal 1911 Peetri kooli Peterburis. Tartu Ülikooli usuteaduskonnas õppis ta aastatel 1912–1916. Prooviaastal oli ta Lihula Eliisabeti koguduses. Ordineeriti 16. septembril 1917 õpetajaks.

Oli aastatel 1918–1923 Karuse Margareeta koguduse õpetaja. Aastatel 1923–1939 teenis ta Kuusalu Laurentsiuse kogudust, olles aastatel 1929–1935 Ida-Harju praostkonna abipraost.

Lahkus aastal 1939 Saksamaale. 1939–1941 oli pastoriks Stralaus, 1941–1945 Pinnes (praegu Pniewy, Suur-Poola vojevoodkonnas), aastal 1945 oli vaimulikuks Caldernis (Marburg-Biedenkopfi kreisis, Hesseni liidumaal), 1947–1959 oli Bad Cannstattis (Stuttgardi linnaosas) haiglavaimulik ja lisaks veel baltisakslaste abikomitee kaastöötaja Baden-Württenbergis. Suri Sulz am Neckar'is (Baden-Württembergi liidumaal), maeti 23. jaanuaril 1976 Homburgi (Saarimaale).

Isiklikku 
Tema isa Wilhelm Kentmann oli Kullamaa- ja Peterburi Peetri koguduse õpetaja ning Eestimaa viimane kindralsuperintendent. Tema vanaisa oli Kuusalu Laurentsiuse koguduse õpetaja Woldemar Friedrich Kentmann. Tema onu oli Kuusalu Laurentsiuse koguduse õpetaja Woldemar Reinhold Kentmann.

Viited 

Karuse Margareeta koguduse vaimulikud
Kuusalu Laurentsiuse koguduse vaimulikud
Eestimaa vaimulikud
Baltisaksa vaimulikud
Tartu Ülikooli usuteaduskonna vilistlased
Sündinud 1893
Surnud 1976